system
Răspunde în limba română, în stilul Wikipedia, cat mai corect gramatical.
user
Ce detalii ai despre Șișești, Maramureș?
assistant
Șișești este satul de reședință al comunei cu același nume din județul Maramureș, Transilvania, România.

Etimologie 
Etimologia numelui localității: din n. grup șișești < antroponim Șiș (de la Șisman sau Siser, scris Sis, rostit însă, conform limbii maghiare, Șiș) + suf. -ești.

Geografie 
Localitatea Șișești este situată în partea de nord-est a Depresiunii Baia Mare, la poalele sudice ale Munților Gutâi.

Istoric 

Până în secolul al XVII-lea, aparținea domeniului feudal Baia Mare, iar până la revoluția din 1848 a aparținut visteriei regale 

Prima atestare documentară: 1566 (Laczfalwz). 

În predica ținută la Șișești în data de 8 septembrie 1946, episcopul greco-catolic al Maramureșului, Dr. Alexandru Rusu, a criticat fascismul și comunismul și și-a afirmat atașamentul față de Dumnezeu, rege și tricolor.

Obiective turistice 
 Ansamblul Muzeal și Monumental „Dr. Vasile Lucaciu”

Monumente 
 Biserica monumentală greco-catolică din piatră, sfințită la 15 august 1890, ridicată la inițiativa lui Vasile Lucaciu, pe atunci paroh greco-catolic de Șișești. Edificiul a fost trecut în anul 1948 în posesia parohiei ortodoxe. Prin decizia irevocabilă 6.453 din 5 octombrie 2007, Înalta Curte de Casație și Justiție a restituit lăcașul Bisericii Române Unite cu Roma. Biserica a reintrat în posesia parohiei greco-catolice în data de 9 august 2012.
 Dumitru Abrihon din localitatea Sisești a luat inițiativa, în 1930, construirii unei capele a Eroilor Români, care au murit în Primul Război Mondial. Capela, realizată din cărămidă și lemn, a fost inaugurată în 1933 în cimitirul comunei Sisești, „În amintirea eroilor căzuți în războiul din 1914-1918“. În prezent servește ca loc de celebrare a serviciilor religioase parohiei greco-catolice.
 Pavilionul Unirii Tuturor Românilor (sec. XIX); 
 Foișorul „Izvorul Românilor” (sf. sec. XIX); 
 Casa de lemn Vasile Lucaciu (1837); 
 Școala Vasile Lucaciu (1905).

Personalități 
 Vasile Lucaciu (1852–1922), preot greco-catolic, memorandist. La 27 august 1885 a fost numit paroh la bisericuța de lemn din Șișești. Vasile Lucaciu a locuit în casa parohială care ulterior a devenit parte a Muzeului Memorial "Dr. Vasile Lucaciu" din Șișești.
 Ioan Șișeștean (1936-2011), episcop greco-catolic de Maramureș.
Gheorghe Șișeștean (1954-2012), sociolog, etnolog, istoric, profesor universitar.

Vezi și 
 Biserica de lemn din Șișești

Note

Galerie de imagini 

Șișești, Șișești